تورکیه پرزیدنتی رجب طیب اردوغان، ترور تشکیلاتی پ.ک.ک ایله باغلی اولا‌راق،
"نه ائدیرلرسه ائتسین‌لر سونوندا غالیب چیخان بیز اولاجاغیق." دئدی.
پرزیدنت اردوغان، دیاربکیر زیارتیندن ان معنا‌لی گؤروشمه‌لردن بیرینی ده، دوروملو-ده 12 می گئجه‌سی ترور تشکیلاتی پ.ک.ک طرفین‌دن 15 تون پارتلاییجی یوک‌لو یوک ماشینی‌نین پارتلاییش ائتدیریلدیگی، 16 نفرین اؤلدوغو، 23 نفرین یارالاندیغی تانیشیم کندینه ائتدی.
پرزیدنت، باش ناظیر بینا‌لی ییل‌دیریم و ناظیرلر ایله بیرلیکده باش ساغلیغی ائوینی زیارت ائتدی و باش ساغلیغی دیله‌دی.
تورکیه‌نین ترورلا موباریزه ایچینده اولدوغونو سؤیله‌ین اردوغان،
"اؤلکه‌مین قالخینماسینی تحملّ ائده‌مینلر ایچریده چؤلده عقل وئریرلر. اوست عقل ایداره ائدیر." دئیه دانیشدی.
"دولتیمیز گوجلودور" دئین اردوغان، شهید عائله‌لرینه ده "آرخانیزداییق" مساژی وئردی.
پرزیدنت، بوتون شهید عائله‌لری‌نین بو مدتده اورتایا قویدوق‌لاری صبری تقدیرله آندیک‌لارینی ایفاده ائتدی.
اردوغان چیخیشیندا دقیق مساژ وئردی و
"هئچ شوپهه‌نیز اولماسین، بو ایشی باشاراجاغیق." دئدی.
پرزیدنت اردوغانین حیات یولداشی امینه اردوغان و باش نار ایلدیریمین حیات یولداشی سمیحه ییل‌دیریم دا قادین‌لارین بیر آرایا گلدیگی باساغ‌لیغی ائوینی زیارت ائتدی.
